
	[bookmark: nev]GALÁNTAI LÁSZLÓ
Pénzügy
MSc, 3. félév
Pécsi Tudományegyetem
Közgazdaságtudományi Kar
	






Témavezető:
	Barancsuk János
egyetemi docens, PTE KTK




A tudás és a hatalom. Felsőoktatás és munkaerőpiac kapcsolata a késő modern társadalomban

Felsőoktatás és munkaerőpiac kapcsolata a mai társadalom sokat reflektált, sokat kutatott, a közbeszédben is megjelenő témája. A tömegesedés nyomán nagy volumenű felsőoktatási intézmények alakultak ki, amelyek diplomás kibocsátása releváns munka-erőpiaci kérdéssé vált, tanulmányozását az oktatás-gazdaságtan vállalta magára. Tanulmányunkban áttekintjük a téma jelenlegi diskurzusait, feltérképezzük ezek magyarázó erejét és határait, és láthatóvá tesszük e diskurzusok nézőpontját és korlátait. Végül a mikroökonómiai modellezés eszköztárának bevonásával új értelmezési keret kialakítására teszünk kísérletet.



